athenaeus-soph.deipnosophistae 5.20
ἐκαθέζοντο δὲ καὶ δειπνοῦντες οἱ τότε . πολλαχοῦ γοῦν ὁ Ὅμηρός φησιν ἑξείης ἕζοντο κατὰ κλισμούς τε θρόνους τε . ὁ γὰρ θρόνος αὐτὸ μόνον ἐλευθέριός ἐστιν καθέδρα σὺν ὑποποδίῳ , ὅπερ θρῆνυν καλοῦντες ἐντεῦθεν αὐτὸν ὠνόμασαν θρόνον τοῦ θρήσασθαι χάριν , ὅπερ ἐπὶ τοῦ καθέζεσθαι τάσσουσιν , ὡς Φιλίτας · θρήσασθαι πλατάνῳ λασίῃ ὕπο . ὁ δὲ κλισμὸς περιττοτέρως κεκόσμηται ἀνακλίσει . τούτων δ’ εὐτελέστερος ἦν ὁ δίφρος · τῷ γοῦν Ὀδυσσεῖ ἐπαίτῃ εἶναι δοκοῦντι δίφρον ἀεικέλιον , φησί , καταθεὶς ὀλίγην τε τράπεζαν . οἱ δὲ κρατῆρες αὐτοῖς , ὥσπερ ἔχει καὶ τοὔνομα , κεκραμένοι παρεστήκεσαν , ἐξ ὧν οἱ κοῦροι διακονούμενοι τοῖς μὲν ἐντιμοτάτοις ἀεὶ πλῆρες παρεῖχον τὸ ποτήριον , τοῖς δ’ ἄλλοις ἐξ ἴσου διένεμον . ὁ γοῦν Ἀγαμέμνων πρὸς τὸν Ἰδομενέα φησί σὸν δὲ πλεῖον δέπας αἰεὶ ἕστηχ’ ὥσπερ ἐμοί , πιέειν ὅτε θυμὸς ἀνώγοι . προέπινον δ’ ἀλλήλοις οὐχ ὥσπερ ἡμεῖς τοῦτο γὰρ προεκπιεῖν ἐστιν , ἀλλὰ μεστὸν τὸν σκύφον πλησάμενος δ’ οἴνοιο δέπας δείδεκτ’ Ἀχιλῆα . ὁσάκις δὲ καὶ τροφὰς ἐλάμβανον , προειρήκαμεν ἤδη ὅτι δὴ τρεῖς ἦσαν διὰ τὸ τὸ αὐτό ποτε μὲν ἄριστον , ποτὲ δὲ δεῖπνον ὀνομάζεσθαι . γελοῖοι γάρ εἰσιν οἱ φάσκοντες ὅτι καὶ τέσσαρας ἐλάμβανον ἐπεὶ ὁ ποιητὴς ἔφη σὺ δ’ ἔρχεο δειελιήσας , οὐ νοοῦντες ὅτι λέγει τὸν δειλινὸν διατρίψας χρόνον . ὅμως δὲ οὐδεὶς δείξει παρὰ τῷ ποιητῇ τρίς τινα λαμβάνοντα τροφάς , διαμαρτάνουσι δὲ πολλοὶ παρὰ τῷ ποιητῇ ἐφεξῆς τιθέντες τούτους τοὺς στίχους · σιτονδ’ αἰδοίη ταμίη παρέθηκε φέρουσα , εἴδατα πόλλ’ ἐπιθεῖσα , χαριζομένη παρεόντων δαιτρὸς δὲ κρειῶν πίνακας παρέθηκεν ἀείρας . εἰ γὰρ εἴδατα παρέθηκεν ἡ ταμίη , δῆλον ὡς κρεάτων λείψανα τυγχάνοντα , τὸν δαιτρὸν οὐκ ἔδει παρεισφέρειν . διόπερ τὸ δίστιχον ἀπαρκεῖ . ἀπαλλαγέντων δὲ τῶν δειπνούντων αἱ τράπεζαι ἐβαστάζοντο , ὥσπερ παρὰ τοῖς μνηστῆρσι καὶ τοῖς Φαίαξιν , ἐφ’ ὧν καὶ λέγει · ἀμφίπολοι δ’ ἀπεκόσμεον ἔντεα δαιτός , δῆλον ὡς τὰ ἀγγεῖα . καὶ γὰρ τῶν ὅπλων τὰ σκεπαστικά , θώρακα καὶ κνημῖδας καὶ τὰ τούτοις ἐμφερῆ λέγουσιν ἔντη , καθάπερ ἀγγεῖα τῶν τοῦ σώματος μερῶν ὄντα . τῶν δὲ ἡρωικῶν οἴκων τοὺς μείζονας Ὅμηρος μέγαρα καλεῖ καὶ δώματα καὶ κλισίας , οἱ δὲ νῦν ξενῶνας καὶ ἀνδρῶνας ὀνομάζουσι .
Lemmas: καθέζομαι δέ καί δειπνέω ὁ τότε . πολλαχοῦ γοῦν ὁ Ὅμηρος φημί ἑξῆς ἕζομαι κατά κλισμός τε θρόνος τε . ὁ γάρ θρόνος αὐτός μόνος ἐλευθέριος εἰμί καθέδρα σύν ὑποπόδιον , ὅς θρῆνυς καλέω ἐντεῦθεν αὐτός ὀνομάζω θρόνος ὁ θρέομαι χάριν , ὅς ἐπί ὁ καθέζομαι τάσσω , ὡς Φιλίτας · θράομαι πλάτανος λάσιος ὑπό . ὁ δέ κλισμός περισσός κοσμέω ἀνάκλισις . οὗτος δέ εὐτελής εἰμί ὁ δίφρος · ὁ γοῦν Ὀδυσσεύς ἐπαίτης εἰμί δοκέω δίφρος ἀεικής , φημί , κατατίθημι ὀλίγος τε τράπεζα . ὁ δέ κρατήρ αὐτός , ὥσπερ ἔχω καί ὄνομα , κεράννυμι παρίστημι , ἐκ ὅς ὁ κοῦρος διακονέω ὁ μέν ἔντιμος ἀεί πλήρης παρέχω ὁ ποτήριον , ὁ δέ ἄλλος ἐκ ἴσος διανέμω . ὁ γοῦν Ἀγαμέμνων πρός ὁ Ἰδομενεύς φημί σός δέ πολύς δέπας ἀεί ἵστημι ὥσπερ ἐγώ , πίνω ὅτε θυμός ἄνωγα . προπίνω δέ ἀλλήλων οὐ ὥσπερ ἐγώ οὗτος γάρ προεκπίνω εἰμί , ἀλλά μεστός ὁ σκύφος πίμπλημι δέ οἶνος δέπας δέχομαι Ἀχιλλεύς . ὁσάκις δέ καί τροφή λαμβάνω , προλέγω ἤδη ὅτι δή τρεῖς εἰμί διά ὁ ὁ αὐτός ποτέ μέν ἄριστον , ποτέ δέ δεῖπνον ὀνομάζω . γέλοιος γάρ εἰμί ὁ φάσκω ὅτι καί τέσσαρες λαμβάνω ἐπεί ὁ ποιητής φημί σύ δέ ἔρχομαι δειελιάω , οὐ νοέω ὅτι λέγω ὁ δειλινός διατρίβω χρόνος . ὅμως δέ οὐδείς δείκνυμι παρά ὁ ποιητής τρίς τις λαμβάνω τροφή , διαμαρτάνω δέ πολύς παρά ὁ ποιητής ἐφεξῆς τίθημι οὗτος ὁ στίχος · σιτόνδε αἰδοῖος ταμία παρατίθημι φέρω , εἶδαρ πολύς ἐπιτίθημι , χαρίζω πάρειμι δαιτρός δέ κρέας πίναξ παρατίθημι ἀείρω . εἰ γάρ εἶδαρ παρατίθημι ὁ ταμία , δῆλος ὡς κρέα λείψανον τυγχάνω , ὁ δαιτρόν οὐ δέω παρεισφέρω . διόπερ ὁ δίστιχος ἀπαρκέω . ἀπαλλάσσω δέ ὁ δειπνέω ὁ τράπεζα βαστάζω , ὥσπερ παρά ὁ μνηστήρ καί ὁ Φαίαξ , ἐπί ὅς καί λέγω · ἀμφίπολος δέ ἀποκοσμέω ἔντεα δαίς , δῆλος ὡς ὁ ἀγγεῖον . καί γάρ ὁ ὅπλον ὁ σκεπαστικός , θώραξ καί κνημίς καί ὁ οὗτος ἐμφερής λέγω ἔντεα , καθά ἀγγεῖον ὁ ὁ σῶμα μέρος εἰμί . ὁ δέ ἡρωϊκός οἶκος ὁ μέγας Ὅμηρος μέγαρα καλέω καί δῶμα καί κλισία , ὁ δέ νῦν ξενών καί ἀνδρών ὀνομάζω .